पटना। पासपोर्ट के लिए आवेदन फाॅर्म के साथ अब ई-आधार कार्ड भी मान्य होगा। इसे एड्रेस और आइडेंटिटी प्रूफ के तौर दिया जा सकता है। नई सुविधा तीन दिन पहले शुरू की गई है। इसके पहले वेबसाइट से निकाला गया ई-आधार कार्ड एड्रेस प्रूफ के तौर पर पासपोर्ट आवेदन के लिए मान्य नहीं था।
इसके साथ ही सिर्फ वहीं आधार कार्ड एड्रेस प्रूफ और प्रूफ ऑफ फोटो आइडेंटिटी के तौर पर मान्य था, जो एक साल पुराना हो। लेकिन, अब यह बाध्यता हटा ली गई है। आवेदन के लिए किसी भी माध्यम से निकले आधार कार्ड का प्रिंट माना जाएगा।
अब ई-आधार से...
पासपोर्ट ऑफिस के डाटाबेस से मिलना जरूरी : आधार का डाटाबेस पासपोर्ट इंडिया के डाटाबेस से जुड़ा है। पासपोर्ट के लिए आवेदन जमा करते समय ई-आधार का नंबर पासपोर्ट इंडिया के डाटाबेस में डाला जाएगा। अगर इससे नंबर का मिलान हो जाता है, तो वह आधार कार्ड मान्य होगा। अगर डाटाबेस से आधार नंबर का मिलान नहीं हो पाता है, तो वह स्वीकार नहीं किया जाएगा। नई सुविधा के तहत यह भी नहीं देखा जाएगा कि आधार कार्ड कब का जारी किया गया है। नए-पुराने किसी भी आधार कार्ड की मान्यता दी जाएगी।
पटना के क्षेत्रीय पासपोर्ट अधिकारी शत्रुघ्न सिन्हा ने बताया कि पासपोर्ट आवेदकों की सुविधा के लिए ई आधार कार्ड को भी अब मान्य किया गया है। यह व्यवस्था दो दिन पहले शुरू की गई है। वेबसाइट से आधार कार्ड प्रिंट निकाल कर एड्रेस प्रूफ और प्रूफ ऑफ फोटो आइडेंटिटी के तौर पर आवेदन के साथ दे सकते हैं। ऐसे आवेदकों को एड्रेस प्रूफ के लिए कोई अन्य डॉक्यूमेंट नहीं देना होगा।
रेंट एग्रीमेंट से भी बनवा सकते हैं पासपोर्ट
दूसरे राज्य के निवासी हैं और किसी अन्य शहर में काम करते हैं या किराए के मकान में रहते हैं, तो रजिस्टर्ड रेंट एग्रीमेंट के कागजात से भी पासपोर्ट बनवा सकते हैं। लेकिन एग्रीमेंट एक साल से पहले का हो। आवेदन के लिए प्रूफ ऑफ एड्रेस और प्रूफ ऑफ फोटो आइडेंटिटी कार्ड का होना जरूरी है। कुल 13 तरह के डॉक्यूमेंट में से कोई एक दे सकते हैं। वाटर बिल, टेलीफोन या मोबाइल बिल, बिजली बिल, इनकम टैक्स असेसमेंट ऑर्डर, वोटर आईडी कार्ड, प्रूफ ऑफ गैस कनेक्शन, कंपनी का अाधिकारिक लेटर हेड, राशन कार्ड, स्पाउस पासपोर्ट कॉपी, आधार कार्ड, बैंक एकाउंट का पासबुक है।
hin_Deva hin_Deva bho_Deva hin_Deva hin_Deva hin_Deva hin_Deva